566.01 REGOLAMENTI DWAR IL-KUMITAT INTERN DWAR IL-VERIFIKA TAL-KWALITÀ L-AVVIŻ LEGALI 28 tal-2017. L-AVVIŻ LEGALI 28 tal-2017. 1. Titolu u għan. (1) It-titolu ta’ dawn ir-regolamentihu u r-Regolamenti dwar il-Kumitat Intern dwar il-Verifika tal-Kwalità. (2) Dawn ir-regolamenti jistabbilixxu Kumitat Intern dwar il-Verifika tal-Kwalità fi ħdan l-Istitut. 2. Għall-finijiet ta’ dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " Att " tfisser l-Att dwar l-Istitut għal Studji Turistiċi; Kap. 566. Kap. 566. "Bord tal-Gvernaturi " tfisser il-Bordimwaqqaf bl-artikolu 9 tal-Att; " il-Bord tal-Programm taċ Validazzjoni tal-Kwalità " tfisser il-Bord li għandu jħares l-operat effettiv tal-programmi akkademiċi tal-Istitut permezz ta’ proċedura ta’ validazzjoni kif stabbilita fl-artikolu 3 tal-Att; "Istitut" tfisser l-Istitut għal Studji Turistiċi; " il-Kumitat Intern dwar il-Verifika tal-Kwalità " tfisser il-Kumitat li għandu jgħasses il-prestazzjoni organizattiva f’konformità mal-Qafas Nazzjonali għall-Assikurazzjoni ta’ Kwalità fl-Edukazzjoni Avvanzata u Ogħla; " il-Ministru " tfisser il-Ministru responsabbli għat-Turiżmu; " Uffiċjal Eżekuttiv Ewlieni " tfisser l-Uffiċjal Eżekuttiv Ewlieni tal-Istitut għal Studji Turistiċi maħtur skont l-artikolu 17 tal-Att. 3. (1) Għandu jkun hemm Kumitat Intern dwar il-Verifika tal-Kwalità li jkun magħmul minn dawn il-membri: (a) tliet membri maħtura mill-Bord tal-Gvernaturi minn fost l-istaffakkademiku li jkollhom kompetenza u esperjenza ta’ mhux anqas minn tmien (8) snin f’servizzi u kwalifiki akkademiċi fil-verifika tal-kwalità; (b) żewġ membri esterni maħtura mill-Bord tal-Gvernaturi: Iżda l-Bord tal-Gvernaturi għandu jaħtar wieħed minn dawn il-membri sabiex jaġġixi bħala l-Kap tal-Kumitat Intern dwar il-Verifika tal-Kwalità fuq bażi full time. (2) Il-membri tal-Kumitat Intern dwar il-Verifika tal-Kwalità jiġu maħtura għal żmien ta’ mhux aktar minn sentejn. Il-membri jkunu jistgħu jerġgħu jinħatru għal perjodi oħra ta’ kariga. 4. Funzjonijiet tal-Kumitat. Il-Kumitat Intern dwar il-Verifika tal-Kwalità għandu jkollu l-funzjonijiet li ġejjin: (a) Kap. 327. Kap. 327. li jwettaq Reviżjonijiet dwar il-Verifika tal-Kwalità tal-organizzazzjoni hekk kif stabbilita bl-Istatut skont id-dispożizzjonijiet l-Att dwar l-Edukazzjoni u tal-Qafas Nazzjonali tal-Assigurazzjoni tal-Kwalità għal Edukazzjoni Ogħla; (b) li jistabbilixxi prijoritajiet għat-titjib fil-kwalità u jassigura li l-missjoni tal-Istitut tint laħaq b’suċċess; (ċ) li jiżviluppa u jikkontrolla l-implimentazzjoni tas-sistematà ġestjoni tal-Istitut rigward l-verifika tal-kwalità permezz tat-twaqqif u l-iskrutinju tal-istandards u prattiċi tal-kwalità tad-dipartimenti kif ukoll il-koordinazzjoni ta’ awto-reviżjoni, peerreviews kif ukoll reviżjoni tad-dipartimenti; (d) li jippublika, f’Diċembru ta’ kull sena amministrativa, rapport annwali rigward is-sena akkademika preċedenti; (e) li jħares l-implimentazzjoni tar-rakkomandazzjonijiet magħmula mill-awdituri tal-verifika tal-kwalità kemm dawk interni kif ukoll esterni; (f) li jaqsam mal-partijiet ewlenin l-aħjar prattika dwar il-verfika tal-kwalità; (g) li jippromwovi kultura ta’ kwalità fost l-istaff tal-Istitut; (h) li jħaddan bejn l-istaff u l-istudent il-kapaċità fuq l-verifika tal-kwalità. 5. (1) Huwa d-dmir tal-Kumitat Intern dwar il-Verifika tal-Kwalità li: (a) perjodikament jinforma li l-l Uffiċjal Eżekuttiv Ewlieni dwar ir-rapport annwali u s-suffiċjenza tar-riżorsi; (b) jirrapporta kwistjonijiet sinifikattivi li għandhom x’jaqsmu mal-proċeduri li jirrigwardaw l-attivitajiet tal-Istitut, inkluż l-iżvilupp potenzjali tal-istess proċedura; u (ċ) flimkien mal-Uffiċjal Eżekuttiv Ewlieni jikkordina u jiddiskuti l-funzjonijiet ta’ kontroll u l-monitoraġġ fosthom il-konformità, l-aspetti legali, l-etika u kif ukoll l-awditjar estern. (2) Fil-qadi tal-funzjonijiet tiegħu u fir-rapportar lill-Uffiċjal Eżekuttiv Ewlieni, il-Kumitat Intern dwar il-Verifika tal-Kwalità għandu jinforma lill-Uffiċjal Eżekuttiv Ewlieni rigward kwalunkwe diffikultà li jista’ jiltaqa’ magħha waqt li jkun qed jeżerċita l-funzjonijiet tiegħu. Fil-każ li jkun hemm nuqqas taċ qbil bejn l-Uffiċjal Eżekuttiv Ewlieni u l-Kumitat Intern dwar il-Verifika tal-Kwalità, il-Kumitat għandu jirrapporta tali fatti l il-Bord tal-Gvernaturi. 6. Indipendenza u imparzjalità. (1) Il-Kumitat Intern dwar il-Verifika tal-Kwalità għandu jeżerċita l-funzjonijiet tiegħu b’mod indipendenti u imparzjali u l-ebda korpgovernattiv m’għandu l-jedd li jintervjeni fl-amministrazzjoni tal-imsemmi Kumitat. (2) Kull membru fi ħdan il-Kumitat Intern dwar il-Verifika tal-Kwalità li għandu xi interess kemm direttament jew indirettament fi kwalunkwe funzjoni tal-Kumitat, liema interess ma jkunx wieħed tali li jiskwalifika lil tali membru milli jibqa’ membru fil-Kumitat, għandu jinforma lill-Kumitat Intern dwar il-Verifika tal-Kwalità dwar in-natura ta’ tali interess fl-ewwel laqgħa tal-Kumitat Intern dwar il-Verifiki tal-Kwalità minn meta tali membru jkun sarjaf b’dan l-interess. Din l-informazzjoni għandha tinkiteb fil-minuti tal-laqgħa u tali membru għandu jonqos milli jattendi għal laqgħat fejn tali kwistjoni il li fiha għandu interess kemm direttament jew indirettament tkun qed tiġi diskussa. Din l-informazzjoni dwar tali interess għandha minnufih tiġi komunikata lill-Bord tal-Gvernaturi mill-aktar fis. 7. Setgħat mogħtija lil Kumitat Intern dwar il-Verifika tal-Kwalità. Il-Kumitat Intern dwar il-Verifika tal-Kwalità għandu s-setgħa, wara li jikseb l-awtorizzazzjoni tal-Uffiċjal Eżekuttiv Ewlieni, sabiex: (a) ikollu aċċess illimitat għal kull funzjoni, faxxikoli, proprjetà u staff skont il-ħtieġa tax-xogħol, rigward ir-regoli applikabbli dwar il-protezzjoni tad-data u informazzjoni kunfidenzjali; (b) fil-qafas tar-rapport annwali, jalloka riżorsi, jistabbillixxi l-frekwenzi, jagħżel is-suġġetti, jiddeterminia l-iskop tax-xogħol kif ukoll japplika t-teknika meħtieġa sabiex jitwettqu l-għanijiet tal-verifika; u (ċ) jikseb l-assistenza neċessarja ta’ kull persuna fl-unitajiet tal-Istitut fejn jiġu mwettqa l-verifiki, kif ukoll kwalunkwe servizz speċjalizzat minn ġewwa jew minn barra l-ogranizzazzjoni. 8. Laqgħat tal-Kumitat Intern dwar il-Verifika tal-Kwalità. (1) Il-Kumitat Intern dwar il-Verifika tal-Kwalità għandu jiltaqa’ tal-anqas darba fil-ġimgħa. (2) Ma tittieħed l-ebda deċiżjoni mill-Kumitat Intern dwar il-Verifika tal-Kwalità sakemm ma jintlaħaqx il-quorum ta’ tliet membri. (3) Il-Kap tal-Kumitat Intern dwar il-Verifika tal-Kwalità għandu jippresjedi u jirregola l-procedura waqt id-diskussjonijiet, filwaqt li l-Kumitat Intern dwar il-Verifika tal-Kwalità għandu jistabbillix ir-regoli tiegħu waqt il-laqgħat. (4) Il-Kap tal-Kumitat Intern dwar il-Verifika tal-Kwalità għandu d-dritt li jistiedennies għal-laqgħat bħala osservaturi. (5) Il-Kumitat Intern dwar il-Verifika tal-Kwalità għandu jilħaq kull deċiżjoni b’maġġoranza sempliċi ta’ voti.